CELEX: 62011TN0196
Language: lv
Date: 2012-04-12 00:00:00
Title: Lieta T-196/11: Prasība, kas celta 2012. gada 12. aprīlī — AX /Padome

9.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 165/19
            
         Prasība, kas celta 2012. gada 12. aprīlī — AX/Padome
   (Lieta T-196/11)
   2012/C 165/34
   Valoda, kādā sagatavots prasības pieteikums — franču
   
      Lietas dalībnieki
   
   
      Prasītājs: AX (Polotsk, Baltkrievija) (pārstāvis — M. Michalauskas, advokāts)
   
      Atbildētāja: Eiropas Savienības Padome
   
      Prasījumi
   
   Prasītāja prasījumi Vispārējai tiesai ir šādi:
   
               —
            
            
               atcelt Padomes 2011. gada 31. janvāra Lēmumu 2011/69/KĀDP, ar kuru groza Padomes Lēmumu 2010/639/KĀDP par ierobežojošiem pasākumiem pret dažām Baltkrievijas amatpersonām, daļā attiecībā uz prasītāju;
            
         
               —
            
            
               atcelt Padomes 2011. gada 31. janvāra Regulu Nr. 84/2011, ar kuru groza Regulu Nr. 765/2006 par ierobežojošiem pasākumiem pret prezidentu Lukašenko un dažām Baltkrievijas amatpersonām,.daļā attiecībā uz prasītāju;
            
         
               —
            
            
               atcelt Padomes 2011. gada21. marta Īstenošanas lēmumu 2011/174/KĀDP, ar ko īsteno Lēmumu 2010/639/KĀDP par ierobežojošiem pasākumiem pret dažām Baltkrievijas amatpersonām, daļā attiecībā uz prasītāju;
            
         
               —
            
            
               atcelt Padomes 2011. gada 21. marta Īstenošanas regulu Nr. 271/2011, ar ko īsteno 8.a panta 1 punktu Regulā Nr. 765/2006 par ierobežojošiem pasākumiem pret prezidentu Lukašenko un dažām Baltkrievijas amatpersonām, daļā attiecībā uz prasītāju;
            
         
               —
            
            
               piespriest Padomei atlīdzināt tiesāšanās izdevumus.
            
         
      Pamati un galvenie argumenti
   
   Pamatojot prasību, pasītājs izvirza trīs pamatus.
   
               1)
            
            
               Pirmais pamats ir saistīts ar pamatojuma nepietiekamību un tiesību uz aizstāvību pārkāpumu, jo apstrīdēto tiesību aktu pamatojums neļāva prasītājam Vispārējā tiesā apstrīdēt to spēkā esamību un šai tiesai veikt to tiesiskuma kontroli.
            
         
               2)
            
            
               Otrais pamats ir saistīts ar kļūdu vērtējumā, jo apstrīdētajiem tiesību aktiem nav nekāda faktiskā pamatojuma.
            
         
               3)
            
            
               Trešais pamats ir saistīts ar samērīguma principa neievērošanu, it īpaši attiecībā uz ieceļošanas un tranzīta caur Eiropas Savienības teritoriju ierobežojumiem.